**Enkratni solidarnostni dodatek za izboljšanje**

**socialnega položaja oseb - NAVODILA VLAGATELJEM ZA IZPOLNJEVANJE VLOGE**

Na Ministrstvu za kmetijstvo, gozdarstvo in prehrano, smo v skladu z 68. členom Zakona o dodatnih ukrepih za preprečevanje širjenja, omilitev, obvladovanje, okrevanje in odpravo posledic COVID-19 (Uradni list RS, št. 206/21; v nadaljnjem besedilu: zakon), pripravili vlogo za uveljavljanje enkratnega solidarnostnega dodatka za izboljšanje socialnega položaja oseb v Republiki Sloveniji.

Do enkratnega solidarnostnega dodatka ste upravičeni, **če** **ste** **na dan uveljavitve zakona**:

* dopolnili 65 let starosti,
* ste nosilci oziroma člani kmetije, skladno z zakonom, ki ureja kmetijstvo,
* imate stalno prebivališče v Republiki Sloveniji,
* niste prejeli solidarnostnega dodatka za upokojence v skladu z 68. členom zakona in
* vaši obdavčljivi dohodki po ZDoh-2 za leto 2021, preračunano na mesec, niso presegli zneska 591,20 eurov.

Vlogo za enkratni solidarnostni dodatek za izboljšanje socialnega položaja oseb, izpolnite čitljivo in z velikimi tiskanimi črkami ter pošljite **priporočeno po pošti** na **MINISTRSTVO ZA KMETIJSTVO, GOZDARSTVO IN PREHRANO**, Dunajska 22, 1000 Ljubljana s pripisom: »**VLOGA ZA ENKRATNI SOLIDARNOSTNI DODATEK**« ali elektronsko **na elektronski poštni predal** gp.mkgp@gov.si **s skeniranim podpisom**.

**ROK za oddajo vloge za enkratni solidarnostni dodatek, je 31. januar 2022.**